RÅDETS FORORDNING (EF) Nr. 3093/95 af 22. december 1995 om fastsættelse af de toldsatser, som Fællesskabets skal anvende som følge af forhandlingerne i henhold til artikel XXIV, stk. 6, i GATT efter Finlands, Sveriges og Østrigs tiltrædelse af Den Europæiske Union

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 28,

under henvisning til forslag fra Kommissionen, og

ud fra følgende betragtninger:

I overensstemmelse med artikel 2 i akten vedrørende Finlands, Sveriges og Østrigs tiltrædelse har disse medlemsstater anvendt den fælles toldtarif siden den 1. januar 1995;

Fællesskabet har indledt forhandlinger i henhold til artikel XXIV, stk. 6, i den almindelige overenskomst om told og udenrigshandel (GATT 1994) for at afklare problemer, hvor de nye medlemsstaters anvendelse af den fælles toldtarif bevirker en ændring eller en tilbagetrækning af toldindrømmelser, som de tidligere har forpligtet sig til i GATT;

de nye medlemsstaters anvendelse af den fælles toldtarif har i visse tilfælde bevirket en forøgelse og i andre tilfælde en nedsættelse af de toldsatser, som de hver især anvendte tidligere;

som led i forhandlingerne med en række tredjelande er det hensigtsmæssigt, for så vidt angår ikke-landbrugsprodukter, allerede fra den 1. januar 1996 at anvende de bundne toldsatser, der svarer til tredje fase i de toldsatsnedsættelser, der er omhandlet i De Tolvs liste i GATT 1994, som ifølge denne liste efter planen skal gennemføres den 1. januar 1997;

af samme årsager er det også hensigtsmæssigt, for så vidt angår visse kemikalier, der i øjeblikket er genstand for autonome toldsuspensioner, at nedsætte de bundne toldsatser fra den 1. januar 1996;

for så vidt angår visse elektroniske komponenter henhørende under KN-kode 85 41 og 85 42, er det hensigtsmæssigt fra den 1. januar 1996 at nedsætte både de bundne og de autonome toldsatser til niveauet for de endelige toldsatser der er fastsat i De Tolvs liste i GATT 1994, og i visse tilfælde til under dette niveau;

det er hensigtsmæssigt med hensyn til visse andre varer at fremskynde gennemførelsen af de på hinanden følgende faser for nedsættelse af de bundne toldsatser, der er fastsat i De Tolvs liste i GATT 1994, og i visse tilfælde at nedsætte de bundne toldsatser (i nogle tilfælde i form af toldkontingenter) til under niveauet for de endelige toldsatser, der er fastsat i denne liste -

UDSTEDT FØLGENDE FORORDNING:

Artikel 1

1. Fællesskabet anvender fra den 1. januar 1996 de bundne toldsatser svarende til tredje fase i de nedsættelser, der er fastsat i De Tolvs liste i GATT 1994.

2. Stk. 1 finder ikke anvendelse på landbrugsprodukter som defineret i bilag I til WTO-aftalen om landbrug, og de ikke-landbrugsprodukter, der er anført i bilag I, II og III til denne forordning.

Artikel 2

Fra den 1. januar 1996 er de bundne toldsatser for de i bilag I anførte varer de i kolonne 3 i dette bilag angivne.

Artikel 3

Fra den 1. januar 1996 er de autonome og bundne toldsatser for de i bilag II anførte varer de i henholdsvis kolonne 3 og kolonne 4 i dette bilag angivne.

Artikel 4

1. For de varer, der er anført i afdeling 1 i bilag III er de bundne toldsatser, der anvendes den 1. januar 1996, de i kolonne 3 angivne.

2. For de varer, der er anført i afdeling 2 i bilag III, nedsættes de bundne toldsatser gradvis efter den i kolonne 3 angivne tidsplan.

3. For de varer, der er anført i afdeling 3 i bilag III og inden for de i kolonne 3 angivne mængder, er de bundne toldsatser, der anvendes den 1. januar 1996, de i kolonne 4 angivne.

Artikel 5

For landbrugsprodukters vedkommende vedtager Kommissionen detaljerede regler for anvendelsen af artikel 4, stk. 3, i overensstemmelse med proceduren i artikel 23 i Rådets forordning (EØF) nr. 1766/92 af 30. juni 1992 om den fælles markedsordning for korn (1), og de tilsvarende bestemmelser i de andre forordninger om de fælles markedsordninger.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 181 af 1. 7. 1992, s. 21. Forordningen er senest ændret ved forordning (EF) nr. 1023/95 (EFT nr. L 103 af 6. 5. 1995, s. 24).

BILAG I

>TABELPOSITION>

BILAG II

>TABELPOSITION>

BILAG III

>TABELPOSITION>

>TABELPOSITION>

>TABELPOSITION>